Il-kanzunetta ta' Claudia Fianello, 'Breathlessly', intużat f'koreografija taż-żfin f'Denver fl-Istati Uniti. Il-filmat li ttella' fuq YouTube juri koreografija taż-żfin li saret l-Erbgħa filgħaxija minn grupp ta' żeffiena professjonali. Id-Direttur Artistiku tal-kumpanija , Terrell Davis, stqarr fid-deskrizzjoni li jogħġbuh l-vokali u t-talent meraviljuż tal-artista minn Malta, Claudia Faniello. Iżid jgħid li "d-diska ċċaqlaq lil ruħek." Claudia Faniello se tirrappreżenta lil Malta fit-tieni semifinali u se tkanta l-ħames waħda fil-11 ta' Mejju f'Kiev, fl-Ukrajna. Ara l-filmat hawn taħt: Ritratt tal-faċċata: Kris Micallef
Qed jiżfnu ma' 'Breathlessly' fl-Amerika wkoll!